7 класс

Контроль эш № 3

Тема: “Җисемнең массасы. Матдә тыгызлыгы”

1 вариант

1. Кургаштан һәм аккургаштан ясалган 2 шарчыкның күләмнәре тигез. Аларның кайсысы җиңелрәк? Ни өчен?
2. Бертөрле ике стаканга бер үк биеклектә итеп су салынган. Бер стаканга 100 г массалы тимер кисәге, икенчесенә шундый ук массалы көмеш кисәге төшерәләр. Кайсы стаканда су биегрәк күтәрелер? Ни өчен?
3. 15 м3 күләмле ниндидер матдәнең массасы 105 тонна. Бу матдәнең тыгызлыгын табарга.
4. Бакыр борысның иңе 1 м, буе 40 см, калынлыгы 50 мм. Борысның массасын табарга.

2 вариант

1. Тимер һәм бакыр кубикларның күләмнәре тигез. Аларның кайсысы иң зур массалы? Ни өчен?
2. Савыттагы суның биеклеге кайсы очракта биегрәк күтәрелер: савытка 1 кг кургаш салгандамы, әллә 1 кг корыч салгандамы? Ни өчен?
3. Металл борысның массасы 26,7 кг, күләме 3 дм3. Борыс нинди металлдан эшләнгән?
4. Тимер борысның иңе 12 см, буе 2 м, калынлыгы 25 мм. Борысның массасын табарга.

3 вариант

1. Алюминий һәм парафин шарларның күләмнәре тигез. Аларның кайсысының массасы кечерәк? Ни өчен?
2. Савыттагы суның биеклеге кайсы очракта биегрәк күтәрелер: савытка 1 кг тимер салгандамы, әллә 1 кг көмеш салгандамы? Ни өчен?
3. Савытка 35 кг массалы бензин салу өчен, аның күләме күпме булырга тиеш?
4. Озынлыгы 0,5 м, киңлеге 120 мм булган аквариумга 25 см биеклегендә су тутырылган. Аквариумдагы су массасын табарга.

4 вариант

1. Тимер һәм алюминий таякларның күләмнәре тигез. Таякларның кайсысы иң зур массалы? Ни өчен?
2. Бертөрле ике стаканга бер үк биеклектә итеп су салынган. Бер стаканга 300 г массалы кургаш кисәге, икенчесенә шундый ук массалы көмеш кисәге төшерәләр. Кайсы стаканда су биегрәк күтәрелер? Ни өчен?
3. 59 г массалы бәрәңгенең күләме 50 см3. Бәрәңгенең тыгызлыгын табарга һәм аны кг/м3 ларда күрсәтергә.
4. Киңлеге 3 м, биеклеге 80 см һәм калынлыгы 6 мм булган тәрәзә пыяласының массасын табарга.